## El Consell aprova un conveni amb l’Ajuntament de la Vila Joiosa per a la cessió d’un local destinat a Espai Labora

*** Amb este conveni es formalitza la cessió de l’immoble fins a 2029
* Els Espai Labora tenen com a objectiu afavorir la inserció laboral de les treballadores i els treballadors**

El Consell ha aprovat un conveni de col·laboració entre Labora i l’Ajuntament de la Vila Joiosa per a la cessió del local destinat a l’Espai Labora del municipi.

L’Espai Labora de la Vila Joiosa ja presta servici en este local i ara, amb el nou conveni, es formalitza la cessió fins a 2029, prorrogable 4 anys més. Labora farà front als gastos de subministraments i servicis necessaris per al funcionament ordinari d’este Espai Labora. El cost d’esta actuació per a la Generalitat ascendix a 220.155 euros, distribuïts entre 2025 i 2029.

Els Espai Labora tenen com a objecte afavorir la inserció laboral de les treballadores i els treballadors, prioritàriament dels qui es troben en situació de desocupació, oferint de manera integral, servicis i programes als qui busquen ocupació i a les empreses, així com la gestió de la intermediació entre els dos.

Fecha: 29/07/2025